b'\n_START_ARTICLE_\nVan Halen\n_START_SECTION_\n\xc5\xbdivotopis\n_START_PARAGRAPH_\nSastav su osnovali bra\xc4\x87a Alex i Eddie Van Halen 1972. godine u Pasadeni, Kalifornija. Oba su u po\xc4\x8detku u\xc4\x8dili svirati klavir, me\xc4\x91utim kasnije se orijentiraju, Alex na bubnjeve a Eddie na gitaru._NEWLINE_Godine 1974. su osnovali sastav koji se zove "Mammoth" i sa njim sviraju po ku\xc4\x87nim zabavama i organiziranim plesnjacima. Razglas iznajmljuju od David Lee Rotha (koji tada pjeva u grupi "Redball Jetsi") za 50$. Iako u po\xc4\x8detku nije ispunjavao uvjete koje je Eddie postavio, Roth kasnije postaje \xc4\x8dlanom sastava. Pridru\xc5\xbeuje im se i basist Michael Anthonyo, koji ujedno izvodi i prate\xc4\x87e glasove. Budu\xc4\x87i da je ve\xc4\x87 postojao sastav koji se zvao "Mammoth" i ime je bilo za\xc5\xa1ti\xc4\x87eno, mijenjaju naziv sastava u "Van Halen"._NEWLINE__NEWLINE_Sastav tada \xc4\x8dine: Eddie Van Halen na gitari, Alex Van Halen na bubnjevima, David Lee Roth vokal i Michael Anthony na bas-gitari._NEWLINE_Godine 1977. na jednom nastupu primje\xc4\x87uje ih basist grupe KISS, Gene Simmons, i predla\xc5\xbee im da ih u svom tro\xc5\xa1ku odvede u New York gdje \xc4\x87e snimiti demo. Suradnja nije dugo trajala ali Simons ih spaja sa Tedom Templemanom koji kasnije postaje njihov producent. Kad ih je Templeman \xc4\x8duo, odu\xc5\xa1evio se i ponudio im ugovor i snimanje albuma._NEWLINE_Ve\xc4\x87 izlaskom prvog albuma Van Halen postaju jako popularni i postavljaju nove standarde na tada\xc5\xa1njoj hard rock sceni. Status super zvijezda dobivaju 1984. godine izlaskom albuma istog imena kao i godina 1984. Album bilje\xc5\xbei najve\xc4\x87i komercijalni uspjeh do tada i streloviti rast na top listama._NEWLINE_Izme\xc4\x91u Eddieja i Rotha cijelo vrijeme postoje nesuglasice i nakon njihovog najve\xc4\x87eg uspjeha dolazi do razlaza. 1985. godine David Lee Roth napu\xc5\xa1ta sastav a umjesto njega dolazi Sammy Hagara iz grupe "Montrose". Ova promjena nije najbolje prihva\xc4\x87ena od fanova i \xc5\xa1ire publike ali grupa do 1998. godine. snima niz albuma koji vi\xc5\xa1e manje zauzimaju solidno mjesto na top listam ali ne uspijevaju posti\xc4\x87i prija\xc5\xa1nju popularnost. Zbog prepirki sa Eddiem, Hagar 1998. godine odlazi iz sastava. Tada anga\xc5\xbeiraju biv\xc5\xa1eg \xc4\x8dlana grupe "Extreme", Gary Cheronea sa kojim snimaju album Van Halen III koji je bio totalni proma\xc5\xa1aj._NEWLINE_Godine 2004. Hagar se vra\xc4\x87a u sastav i izdaju dvostruki album iz perioda 1997.-1998. sa tri nove pjesme koje pjeva Hagar. Ovaj album im djelomi\xc4\x8dno vra\xc4\x87a staru slavu i zauzimaju odli\xc4\x8dna mjesta na top listama._NEWLINE_Najve\xc4\x87a senzacija dogodila se 2007. godine kada je najavljen povratak David Lee Rotha i okupljanje sastava za ameri\xc4\x8dku turneju. Turneja se prvo dogovara za ljeto 2007. godine ali zbog nepoznatih razloga se odga\xc4\x91a i dogovara se novi datum od 27. rujna do 11. prosinca 2007. godine.\n_START_SECTION_\n1998.-2004.\n_START_PARAGRAPH_\nNakon ponovnog izbacivanja David Lee Rotha iz sastava, najavljeno je da \xc4\x87e novi vode\xc4\x87i vokal  biti Gary Cherone, biv\xc5\xa1i pjeva\xc4\x8d grupe "Extreme". Dugo o\xc4\x8dekivani Cheroneov debi album sa sastavom Van Halen izlazi 17. o\xc5\xbeujka 1998 godine pod nazivom Van Halen III. Donosi brz rast na top listama do \xc4\x8dak tre\xc4\x87eg mjesta ali i vrlo brzi pad budu\xc4\x87i da su ga glazbeni kriti\xc4\x8dari vrlo lo\xc5\xa1e prihvatili. Van Halen III se pokazao kao najlo\xc5\xa1ije prodavan album do tada\xc5\xa1njoj dugoj karijeri sastava Van Halen, a treba dodati da je i svjetska turneja bila najlo\xc5\xa1ije posje\xc4\x87ena do tada, Cherone 1999 godine napu\xc5\xa1ta sastav.\n_START_SECTION_\nPovratak Hagara\n_START_PARAGRAPH_\n2004 godine Sammy Hagar se vra\xc4\x87a u sastav i odlaze u studio radi snimanja novog materijala. 20. srpnja iste godine izdaju dvostruki album koji se zove The Best of Both Worlds. Na njemu se nalaze najbolje pjesme iz perioda 1977-1995 a nije obuhva\xc4\x87en period iz doba Gary Cheronea. Snimljene su i tri nove skladbe koje pjeva Hagar. Na njemu se nalazi 16 skladbi David Lee Rotha iz perioda 1978-1985, i 17 skladbi Sammy Hagara iz perioda 1986-1995. Jako je dobro prihva\xc4\x87en od publike i glazbenih kriti\xc4\x8dara a prema Billboardovim podacima, zaradili oko 40 milijuna dolara.\n_START_SECTION_\nPovratak Rotha\n_START_PARAGRAPH_\nPoslije odlaska Gary Cheronea iz sastava odmah su se mogle \xc4\x87uti glasine o Rothovom povratku u grupu. Me\xc4\x91utim mada je bilo nekih najava, a i Eddie je 2001. najavio da je bolestan i ima karcinom, okupljanje starog sastava nije se desilo sve do 2007 godine kada se na slu\xc5\xbebenim internet stranicama grupe Van Halen mo\xc5\xbee pro\xc4\x8ditati informacija da se David Lee Roth vra\xc4\x87a u sastav. Kasnije tu vijest potvr\xc4\x91uju i Eddie i Roth na konferenciji za novinare. Nema dogovora oko snimanja novog materijala ali se zato ugovara Ameri\xc4\x8dka turneja koja bi trebala po\xc4\x8deti u ljeto 2007. Iz nekog nepoznatog razloga turneja je odgo\xc4\x91ena ali Eddie i Roth potvr\xc4\x91uju da nema nesuglasica me\xc4\x91u njima. Dogovara se novi datum turneje od 27. rujna do 11. prosinca 2007 godine.'